PANEVĖŽIO RAJONO SAVIVALDYBĖS

SVEIKATOS APSAUGOS PROGRAMOS (NR. 06) APRAŠYMAS

|  |  |  |  |
| --- | --- | --- | --- |
| Biudžetiniai metai | **2019 metai** | | |
| Asignavimų valdytojai, kodas | Panevėžio rajono savivaldybės administracija, 188774594  Panevėžio rajono savivaldybės visuomenės sveikatos biuras, 301845541 | | |
| Vykdytojas, kodas | Savivaldybės gydytoja (vyr. specialistė), 2.4 | | |
| **Programos pavadinimas** | **Sveikatos apsaugos programa** | Kodas | **06** |
| **Programos parengimo argumentai** | Šia programa siekiama užtikrinti kokybišką Panevėžio rajono gyventojų asmens ir visuomenės sveikatos priežiūrą, sveikatos politikos įgyvendinimą savivaldybės lygiu.  Programoje numatyta efektyviai formuoti sveikatos priežiūros sistemą, tikslingai paskirstyti lėšas asmens ir visuomenės sveikatos priežiūros įstaigoms ir sveikatos priežiūrai, atlikti sveikatos priežiūros paslaugų kokybės vertinimą, gerinti sveikatos priežiūros paslaugų prieinamumą, nustatyti sveikatos priežiūros įstaigų modernizavimo ir infrastruktūros gerinimo prioritetus. Realizuojamos Lietuvos Respublikos vietos savivaldos įstatyme nustatytos savivaldybių savarankiškosios funkcijos – pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, išlaikymas); savivaldybių sveikatos programų rengimas ir įgyvendinimas. | | |
| **Ilgalaikis prioritetas**  **(pagal strateginį plėtros planą)** | Sveika, saugi ir švari aplinka | **Kodas** | **II** |
| **Šia programa įgyvendinamas strateginis tikslas:** | Gerinti gyvenimo kokybę rajone kuriant sveiką, saugią ir švarią aplinką | **Kodas** | **02** |
| **Programos tikslas** | Stiprinti gyventojų sveikatą vykdant ligų prevenciją ir kontrolę | **Kodas** | **01** |
| **Tikslo įgyvendinimo aprašymas:**  Tikslui įgyvendinti iškeltas 1 uždavinys**.**  **01 uždavinys. Užtikrinti visuomenės sveikatos priežiūrą.**  Lietuvos Respublikos sveikatos sistemos įstatymu savivaldybės įpareigojamos rengti ir įgyvendinti Savivaldybės visuomenės sveikatos rėmimo specialiąją programą. Pagal Panevėžio rajono savivaldybės visuomenės sveikatos rėmimo specialiosios programos projektų rėmimo tvarkos aprašą projektus gali rengti ir paraiškas teikti viešosios įstaigos, biudžetinės įstaigos, nevyriausybinės organizacijos, asociacijos ir kiti juridiniai asmenys. Tinkamos finansuoti išlaidų kategorijos: projekto įgyvendinimui būtinų kanceliarinių prekių, prizų, suvenyrų, sveikatinimo inventoriaus įsigijimas, sveikatinimo stovyklų organizavimas, transporto išlaidų (nuoma, degalai, bilietai) kompensavimas, samdomų darbuotojų (lektorių) paskaitų, praktinių užsiėmimų, seminarų, konsultacijų apmokėjimas, projekto dalyvių maitinimas, projektui būtinos viešinimo priemonės (skrajutės, bukletai, ryšio paslaugos ir kt.), higienos, medicinos priemonių, dezinfekcinių, dezinsekcinių ir deratizacinių medžiagų įsigijimas ir kitos, tiesiogiai su projekto įgyvendinimu susijusios, išlaidos. Visų šių programų tikslas – pagerinti Panevėžio rajono gyventojų sveikatą, mažinti sergamumą ir mirtingumą dėl labiausiai paplitusių priežasčių, kryptingai plėtoti Panevėžio rajono sveikatos politiką, įtraukiant ir koordinuojant visas sveikatinimo srityje dirbančias valstybines ir nevyriausybines institucijas, žiniasklaidą bei rajono gyventojus. Panevėžio rajono savivaldybės visuomenės sveikatos rėmimo specialiosios programos prioritetinių krypčių sąrašas 2019 m.:  1. Alkoholio, tabako ir kitų psichoaktyviųjų medžiagų vartojimo prevencija;  2. Užkrečiamųjų ligų profilaktika ir kontrolė;  3. Aplinkos sveikata (triukšmo prevencija, geriamojo vandens, maudyklų vandens stebėsena);  4. Psichikos sveikatos stiprinimas, savižudybių, patyčių ir smurto prevencija;  5. Gyventojų sveikos mitybos ir fizinio aktyvumo skatinimas;  6. Burnos higiena ir sveikata;  7. Bendruomenės sveikatos stiprinimas, sveikatos mokymas, sveikatos žinių populiarinimas ir visuomenės sveikatos propagavimas;  8. Lytinė sveikata;  9. Nelaimingų atsitikimų ir traumų (tarp jų ir pirmosios pagalbos teikimo) prevencija;  10. Visuomenės sveikatos stebėsena.  Visuomenės sveikatos biuras vykdo savivaldybės teritorijoje Lietuvos Respublikos įstatymais ir kitais teisės aktais reglamentuojamą savivaldybių visuomenės sveikatos priežiūrą – visuomenės sveikatos stebėseną (monitoringą), visuomenės sveikatos stiprinimą ir ugdymą, siekiant mažinti gyventojų sergamumą ir mirtingumą, gerinti gyventojų gyvenimo kokybę. Pasikeitus Lietuvos Respublikos vietos savivaldos įstatymo nuostatoms, nuo 2014 m. sausio 1 d. visuomenės sveikatos priežiūra savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimas bei visuomenės sveikatos stebėsena yra valstybinė funkcija, todėl BĮ Panevėžio rajono savivaldybės visuomenės sveikatos biuras ir švietimo įstaigų visuomenės sveikatos priežiūros specialistai yra išlaikomi iš valstybinės tikslinės dotacijos.  2019 m. Panevėžio rajono savivaldybei visuomenės sveikatos priežiūros funkcijoms (visuomenės sveikatos priežiūra savivaldybės teritorijoje esančiose ikimokyklinio ugdymo, bendrojo ugdymo mokyklose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimas, visuomenės sveikatos stebėsena) vykdyti iš Valstybės biudžeto skirta 367,9 tūkst. Eur.  **Produkto kriterijai (2019 m.):**  1. Visuomenės sveikatos biuro vienai pareigybei tenkančių vaikų skaičius – iki 360;  2. Visuomenės sveikatos rėmimo specialiosios programos įgyvendinimas – 100 proc.;  3. Visuomenės informavimo sveikatos klausimais organizuotų priemonių skaičius – 1 000;  4. Asmenų, dalyvavusių sveikatinimo priemonėse, skaičius – 20 000;  5. Neveiksnių asmenų tam tikroje srityje būklės peržiūrėtas skaičius – 148;  6. Asmenų, dalyvavusių visuomenės psichikos sveikatos gerinimo priemonės įgyvendinime, skaičius – 100. | | | |
| **Rezultato vertinimo kriterijai (2019 m.):**  1. Visuomenės sveikatos priežiūros paslaugų stiprinimas;  2. Didesnė visuomenės dalis vadovaujasi sveikos gyvensenos principais;  3. Sveikatos statistikos rodiklių gerėjimas (mažėjantis gyventojų sergamumas, mirštamumas ir kt.);  4. Valstybinių sveikatos priežiūros programų, finansuojamų iš PSDF lėšų, įgyvendinimas, proc.:  5. Gimdos kaklelio vėžio profilaktinė programa;  6. Krūties vėžio profilaktinė programa;  7. Priešinės liaukos vėžio profilaktinė programa;  8. Širdies ir kraujagyslių ligų prevencinė programa. | | | |
| **Programos tikslas** | Didinti sveikatos apsaugos paslaugų prieinamumą ir kokybę | **Kodas** | **02** |
| **Tikslo įgyvendinimo aprašymas:**  Tikslui įgyvendinti iškelti 2 uždaviniai.  **01 uždavinys. Remti sveikatos priežiūros paslaugas nustatytų kategorijų žmonėms.**  Lėšų, skirtų Panevėžio rajono asmenims, kuriems sukako senatvės pensijos amžius, kurie pripažinti nedarbingais arba iš dalies darbingais ir vaikai dantų protezavimo išlaidų dengimui vykdyti, konkretų dydį kasmet nustato savivaldybės taryba, tvirtindama savivaldybės biudžetą.  **Produkto kriterijus (2019 m.):**  Pacientų, kuriems suteiktos dantų protezavimo paslaugos, skaičius padidės iki 70 (2018 m. skirta 25 tūkst. Eur – protezuoti 66 žm.).  **02 uždavinys. Didinti rajono gyventojams teikiamų sveikatos priežiūros paslaugų kokybę, spektrą ir aprėptį.**  Planuojami įgyvendinti projektai pagal 2014–2020 metų Europos Sąjungos fondų investicijų veiksmų programos 8 prioritetą „Socialinės įtrauktiems didinimas ir kova su skurdu“: priemonės  Nr. 08.4.2-ESFA-R-615 „Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas“, priemonės Nr. 08.4.2-ESFA-R-630 „Sveikos gyvensenos skatinimas regioniniu lygiu“. Skiriamos lėšos daliniam kelionės į darbą išlaidų kompensavimui sveikatos priežiūros įstaigų gydytojams, slaugytojams ir kitiems sveikatos priežiūros specialistams.  **Produkto kriterijus (2019 m.):**  1. Projekto „Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Panevėžio rajono savivaldybėje“ įgyvendinimas – 25 proc.  2. Projekto „Sveikos gyvensenos skatinimas Panevėžio rajone“ įgyvendinimas – 40 proc.  **03 uždavinys. Modernizuoti savivaldybės asmens ir visuomenės sveikatos priežiūros įstaigų materialinę bazę.**  Išaugo paslaugų apimtis, išaugo pacientų poreikis aukštesnei paslaugų kokybei, atsirado naujų medicininių ir informacinių technologijų. Siekiant užtikrinti saugias paslaugų teikimo sąlygas tiek pacientams, tiek asmens sveikatos priežiūros specialistams, būtina investuoti į sveikatos priežiūros įstaigų modernizavimą.  2019–2020 m. VšĮ Panevėžio rajono savivaldybės poliklinika ir VšĮ Krekenavos pirminės sveikatos priežiūros centras planuoja įgyvendinti projektus pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtrauktiems didinimas ir kova su skurdu“ priemonę Nr. 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“.  2019–2020 m. VšĮ Panevėžio rajono savivaldybės poliklinika įgyvendins projektą „Saulės fotovoltinės jėgainės diegimas VšĮ Panevėžio rajono savivaldybės poliklinikos padalinyje Naujamiesčio palaikomojo gydymo ir slaugos ligoninėje“.  **Produkto kriterijai (2019 m.):**  1. Projekto „Pirminės asmens sveikatos priežiūros veiklos efektyvumo didinimas VšĮ Panevėžio rajono savivaldybės poliklinikoje“ įgyvendinimas – 80 proc.  2. Projekto „Pirminės asmens sveikatos priežiūros veiklos efektyvumo didinimas VšĮ Krekenavos pirminės sveikatos priežiūros centre“ įgyvendinimas – 100 proc.  3. Projekto „Viešosios infrastruktūros atnaujinimas ir plėtra Ėriškių k., Panevėžio r.“ įgyvendinimas – 100 proc.  4. Projekto „Saulės fotovoltinės jėgainės diegimas VšĮ Panevėžio rajono savivaldybės poliklinikos padalinyje Naujamiesčio palaikomojo gydymo ir slaugos ligoninėje“ įgyvendinimas – 50 proc. | | | |
| **Rezultato vertinimo kriterijai (2019 m.):**  1. Įgyvendintų projektų sk.  2. Remontuojamų patalpų plotas, kv. m. | | | |
| **Galimi programos vykdymo ir finansavimo variantai:**  Galimi programos finansavimo šaltiniai: Savivaldybės biudžetas, Savivaldybės aplinkos apsaugos specialiosios rėmimo programos lėšos, Privalomojo sveikatos draudimo fondo lėšos (PSDF), Valstybės biudžeto lėšos, Europos Sąjungos paramos lėšos, kitos lėšos (įstaigų lėšos). | | | |
| **Savivaldybės plėtros strateginio plano dalys, susijusios su vykdoma programa:**  2.2.1 uždavinys. Sudaryti sąlygas laiku gauti kokybiškas asmens ir visuomenės sveikatos priežiūros paslaugas.  2.2.2 uždavinys. Formuoti gyventojų sveikos gyvensenos įgūdžius ir stiprinti jų sveikatą. | | | |
| **Susiję Lietuvos Respublikos ir Savivaldybės teisės aktai:**  Lietuvos Respublikos vietos savivaldos įstatymas, Lietuvos Respublikos sveikatos sistemos įstatymas, Lietuvos Respublikos sveikatos priežiūros įstaigų įstatymas, Lietuvos Respublikos visuomenės sveikatos priežiūros įstatymas, Lietuvos Respublikos visuomenės sveikatos stebėsenos (monitoringo) įstatymas, Lietuvos Respublikos žmonių užkrečiamųjų ligų profilaktikos ir kontrolės įstatymas, Lietuvos Respublikos triukšmo valdymo įstatymas, Lietuvos Respublikos sveikatos draudimo įstatymas, Lietuvos Respublikos sveikatos priežiūros įstaigų restruktūrizavimo strategija, Panevėžio rajono savivaldybės tarybos 2018 m. balandžio 26 d. sprendimas Nr. T-79 „Dėl Dantų protezavimo paslaugų teikimo išlaidų kompensavimo iš Panevėžio rajono savivaldybės biudžeto tvarkos aprašo patvirtinimo“. | | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_